OpenLLM-France/wikimedia huggingface dataset:
# Mozart (cràter)

Mozart és un cràter d'impacte en el planeta Mercuri de 241 km de diàmetre. Porta el nom del compositor austríac Wolfgang Amadeus Mozart (1756-1791), i el seu nom va ser aprovat per la Unió Astronòmica Internacional el 1976.
L'arc de turons foscos visibles al pis del cràter probablement representen restes d'un pic anul·lar. Una inspecció minuciosa de la zona al voltant del cràter Mozart mostra moltes llargues cadenes de cràters secundaris, formades per impacte del material expulsat durant la formació del cràter principal. El cràter de Mozart es troba just al sud de la conca Caloris.

## Referències

* ↑ «Mozart». Gazetteer of Planetary Nomenclature. United States Geological Survey, 12-10-2016. [Consulta: 14 juny 2017].

## Vegeu també

* Llista de cràters de Mercuri
# Maria Teresa de Portugal (arxiduquessa d'Àustria)

Maria Teresa de Portugal, arxiduquessa d'Àustria (Kleinheubach 1855 - Viena 1944). Infanta de Portugal amb el tractament d'altesa reial que esdevingué per matrimoni arxiduquessa d'Àustria.
Nascuda a Kleinheubach el dia 24 d'agost de 1855, essent filla del rei Miquel I de Portugal, a l'exili des de 1834, i de la princesa Adelaida de Lowënstein-Wertheim-Rosenberg. La infanta era neta del rei Joan VI de Portugal i de la infanta Carlota Joaquima d'Espanya.
El 23 de juliol de l'any 1873 es casà a Kleinheubach amb l'arxiduc Carles Lluís d'Àustria, germà de l'emperador Francesc Josep I d'Àustria, i fill de l'arxiduc Francesc Carles d'Àustria i de la princesa Sofia de Baviera. La diferència d'edat, 22 anys, va ser un gran impediment en el matrimoni, així com el fet de ser la tercera muller. Carles Lluís ja havia estat casat dos altres cops, dels quals havia enviudat. Maria Teresa es convertí en madrastra dels quatre fills primerencs, els quals, al ser tan petits, la consideraren la seva mare. Carles Lluís la maltractava i la deixava en ridícul, i això no va ser impediment que ella aguantés la situació estoicament. A favor seu, va ser que aviat es va quedar vídua.
La parella tingué dues filles:
Amb la mort del Princep Rodolf, Tragèdia de Mayerling, l'emperdriu Elisabet "Sissi" es va anar allunyant encara més de la Cort, i Maria Teresa va anar ocupant el seu lloc com a Primera Dama de l'Imperi, ja que era cunyada de l'Emperador. El fet que els germans de Francesc Josep morissin, tant el marit d'ella com Maximilià de Mèxic, i el tercer germà fos homosexual i estigués apartat de la cort, Lluís Víctor, per les seves tendències i el transvestisme que apuntava, varen fer que Maria Teresa tingués gran influència a la Cort, sobretot a sobre de Francesc Josep. Com a madrastra dels futurs hereus, els fills del seu marit amb la segona muller, va adoptar posicions de força vers el matrimoni de Francesc Ferran i Sofia Chotek, a favor, així com el matrimoni de la seva neboda Zita amb Carles, el darrer emperador, netastre d'ella, també a favor.
Maria Teresa morí el 12 de febrer de l'any 1944 a Viena als pocs mesos que la ciutat fos ocupada per les tropes d'alliberament soviètiques.
# Lumenia

Lumenia és un gènere d'arnes de la família Crambidae. Conté només una espècie, Lumenia colocasiae, que es troba a Vietnam.

## Referències

* ↑ «GlobIZ search». [Consulta: 25 desembre 2018].
# Isenthal

Isenthal és un municipi del cantó d'Uri (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Plaça de Baix i passeig de l'Ebre (Móra d'Ebre)

La Plaça de Baix i Passeig de l'Ebre conformen un conjunt de vials al nord-est del nucli urbà de la població de Móra d'Ebre, dins dels límits del nucli antic i a tocar el curs del riu. Plaça de planta rectangular envoltada d'edificis en tres dels seus costats. El que queda lliure està orientat al riu i connecta amb el Passeig de l'Ebre. Aquests edificis són majoritàriament rectangulars, distribuïts en planta baixa i dos o tres pisos, amb les cobertes de dues vessants. Destaca l'edifici situat a la cantonada de la plaça amb el Carrer de la Palma, donat que presenta una galeria porxada a la planta baixa. Està formada per un total de tres arcs de mig punt i dos arcs carpanells, bastits en diferents èpoques. Damunt d'un dels pilars dels arcs hi ha una placa commemorativa gravada amb una inscripció on s'explica la pujada del nivell del riu el dia 9 d'octubre de 1787. Una altra inscripció gravada a la pedra del basament del pilar fa referència a la riuada del 23 d'octubre de 1907. Des d'aquesta plaça s'agafa el Passeig de l'Ebre, carrer que separa el poble del curs del riu. Les cases que delimiten el traçat presenten les mateixes característiques que les de la plaça, tot i que moltes han estat arranjades.

## Història

Els principals esdeveniments històrics varen succeir dins el marc d'aquesta plaça, car és pas obligat per entrar al castell: el setge de Móra pels templers i Montcada d'Ascó a finals del segle XIV; el pas de l'abat de Poblet, empresonat al castell de Móra per l'exèrcit de Joan II; l'estada de l'arquebisbe de Tarragona, Pedro de Urrea, per defensar Catalunya contra Joan II el juny de 1462; el pas del Comte Hug Roger de Pallars, empresonat al castell.
La riuada de 1787 va cobrir la plaça, l'església i els carrers baixos de Móra d'Ebre. A Móra d'Ebre moriren nou persones i caigueren 104 cases; cal dir que tenia agregat, encara, els Masos de Móra la Nova. La riuada de 1907 va cobrir, també tota la plaça de Baix de Móra d'Ebre, però no arribà al nivell de la de 1787.
Abans de fer-se el pont sobre l'Ebre, el Passeig de l'Ebre era l'entrada de la Vila de Móra d'Ebre des del riu, el qual es passava d'un costat a l'altre amb una barca.

## Notes

* 1 2 3 4 «Plaça de Baix i passeig de l'Ebre». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «Plaça de Baix i passeig de l'Ebre». Mapa de recursos culturals. Diputació de Tarragona.
# K. V. Krishna Rao

K. V. Krishna Rao (n. Jammu, 1923), fill d'un militar hindú que havia lluitat per la independència índia. En 1942 va ser comissionat en l'exèrcit indi, en 1956 va prendre el comandament de la tercera divisió de Mahar, en 1965 va dirigir una brigada en la guerra indo-pakistanesa.
Entre 1969-1970 va dirigir una Divisió de Muntanya a la província de Jammu. Va ser capturat per pakistanesos i alliberat a la zona de Bangladesh, va ser guardonat llavors amb la medalla Param Vishisht per la seva lloable labor al comandament de les tropes en diferents camps.
En 1974 es va fer càrrec d'un cos militar de Jammu i Caixmir, per arribar a ser Comandant en Cap del comando occidental en 1979. El rang més alt ho va aconseguir en 1981, sent designat Cap de Personal d'Exèrcit, fins que es va jubilar en 1989. Després del seu retir va ser Governador General de Nagaland, Manipur i Jammu i Caixmir (1989-1990).
Va tornar a ser triat Governador de Jammu i Caixmir pel període 1993-1998, durant un període de conflictives relacions amb Pakistan. El govern indi manté fèrries fronteres amb Pakistan, i malgrat els diversos intents per pacificar la zona de Caixmir, Pakistan persisteix en els seus intents de dominar la regió.
Després d'exercir-se novament en el càrrec, va abandonar la regió més militaritzada de l'Índia i es va dedicar als negocis privats, fins que li van atorgar el càrrec de coronel honorari del regiment de Mahar.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 16 desembre 2010. [Consulta: 24 juny 2011].
* ↑ «His Excellency». [Consulta: 31 gener 2016].
| Precedit per: Jahmohan | Governador General de Jammu i Caixmir 1990-1993 | Succeït per: Girish Chandra Saxena |
# Klawock

Klawock és una població dels Estats Units a l'estat d'Alaska. Segons el cens del 2000 tenia 854 habitants.

## Demografia

Segons el cens del 2000, Klawock tenia 854 habitants, 313 habitatges, i 215 famílies La densitat de població era de 568,5 habitants/km².
Dels 313 habitatges en un 36,1% hi vivien nens de menys de 18 anys, en un 49,2% hi vivien parelles casades, en un 10,2% dones solteres, i en un 31% no eren unitats familiars. En el 25,9% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,25.
Per edats la població es repartia de la següent manera: un 30,1% tenia menys de 18 anys, un 7,4% entre 18 i 24, un 29,9% entre 25 i 44, un 26,1% de 45 a 60 i un 6,6% 65 anys o més.
L'edat mediana era de 34 anys. Per cada 100 dones hi havia 124,1 homes. Per cada 100 dones de 18 o més anys hi havia 134,1 homes.
La renda mediana per habitatge era de 35.000 $ i la renda mediana per família de 38.839 $. Els homes tenien una renda mediana de 38.977 $ mentre que les dones 23.036 $. La renda per capita de la població era de 14.621 $. Aproximadament el 13,6% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Klawock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Klawock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Paul Bettany

Paul Bettany (Londres, Anglaterra, 27 de maig de 1971) és un actor britànic de cinema, teatre i televisió. Va ser candidat al BAFTA al millor actor de repartiment. És conegut per la seva participació en pel·lícules com A Knight's Tale (2001), A Beautiful Mind (2001), Master and Commander: The Far Side of the World (2003), Wimbledon (2004), El codi Da Vinci (2006), The Secret Life of Bees (2008), Legion (2009) i a més per la seva participació com a Visió i J.A.R.V.I.S (veu) a l'Univers cinematogràfic de Marvel.
Les seves pel·lícules més reeixides comercialment han estat Avengers: Infinity War amb més de 2000 milions, The Avengers (2012) amb 1500 milions de dòlars a nivell mundial, la seqüela Avengers: Age of Ultron (2015) amb 1400 milions, Iron Man 3 (2013) amb 1200 milions i El codi Da Vinci amb 758 milions de dòlars a tot el món.

## Biografia

Paul Bettany, fill de Thane Bettany i Anne Kettle, va néixer al barri londinenc de Shepherd's Bush, al si d'una família d'actors de teatre. Va créixer a la ciutat de Hatfield, al comtat d'Hertfordshire, on el seu pare feia classes en una escola. Té una germana gran anomenada Sarah i va tenir un germà menor anomenat Matthew que va morir en un accident als vuit anys, després de caure des del sostre d'un edifici. Després d'aquest succés, els seus pares es van divorciar i ell se'n va anar a viure sol a Londres, on va ser músic de carrer abans d'iniciar els seus estudis al Drama Centre London el 1990.
Durant un temps va tenir problemes amb les drogues, cosa que el va portar a tenir diversos aldarulls en hotels i avions, pels quals va decidir posar fi a la seva addicció. A A Beautiful Mind (2001) va conèixer qui actualment és la seva dona, la també actriu Jennifer Connelly, amb qui es va casar l'1 de gener de 2003 a Escòcia, en una cerimònia conformada pel seu cercle d'amics i familiars més propers. Va tenir el seu primer fill amb Connelly a l'agost d'aquell mateix any, anomenat Stellan, en honor al seu amic, l'actor Stellan Skarsgård. A més, és el padrastre de Kai, el fill gran de Jennifer Connelly, i motiu pel qual viuen a Nova York. El 31 de maig de 2011 van tenir el seu segon fill, una nena anomenada Agnes Lark.11 Bettany, que va ser criat com a catòlic, és actualment ateu.

## Referències

* ↑ Consultado en 2010Premios y nominaciones de Paul Bettany IMDb (anglès)
* ↑ http://boxofficemojo.com/people/chart/?id=paulbettany.htm Boxofficemojo - Paul Bettany
* 1 2 3 Consultado en 2010Biografía de Paul Bettany IMDb (anglès)
* ↑ Consultado en 2010Paul Bettany sobre su Adicción a las Drogas softpedia.com (anglès)
* ↑ Jennifer Connelly confirma boda elsiglodetorreon.com (castellà)
* ↑ «IndieLondon: The Da Vinci Code - Paul Bettany interview - Your London Reviews» (en anglès). [Consulta: 11 març 2017].
* ↑ Adam Rutherford «Paul Bettany: Interpretando a Darwin con Creación». The Guardian, 12-02-2009 [Consulta: 7 setembre 2009].
# Lumezzane

Lumezzane (en llengua llombarda Lœmezane, pronunciat localment [lømeˈðane] i en brescià [lømeˈzane] o [lemeˈzane]) és un municipi italià, situat a la regió de la Llombardia i a la província de Brescia. L'any 2015 tenia 22.644 habitants.

## Referències

* ↑ Giovanni Battista Melchiori Vocabolario bresciano-italiano, Volume 2 pag. 53 de l'annex
* ↑ Dato Istat Arxivat 2016-11-04 a Wayback Machine. - Població al 31 Desembre 2015.
# Isengau

El Isengau és un gau medieval de Baviera que apareix sovint als textos històrics. S'estén per l'Isen al sud-est de Baviera, del riu Rott fins a l'Alz.

## Llinatges nobles i comtes

S'esmenten en relació al Isengau els següents llinatges i comtes individuals:
* Fagana
* Aribonen
* Ermbert (878)
* Hartwig I († 985), comte palatí de Baviera d'una família emparentada als Aribonen
* Cadalhoc II (abans de 958), (de la família dels Aribons)
** Cadalhoc III (959–978), comte a la dreta del Inn (Vogtareuth) (?)
** Eberard (995)
** Aribó I († vers 1004), comte palatí de Baviera, gendre del comte Hartwig I.
*** Cadalhoc IV († 1030)
**** Cadalhoc V. († 1050)
* Marquard († 1085), (Sigàrdida)
* Ulric de Passau († 1099) (Dels Diepoldinger-Rapotonen), Herència dels Marcuards, possessions heretades per casament amb la vídua de Marquard
* Engelbert II de Spanheim († 1141) (dels Spanheimer), gendre d'Ulric de Passau
** Rapotó I d'Ortenburg († 1186) de la línia Spanheim-Ortenburg
# Pragser Wildsee

El Pragser Wildsee o Llac Prags (italià: Lago di Braies; alemany: Pragser Wildsee) és un llac a les Dolomites de Prags al Tirol del Sud (districte de Pustertal). Pertany al municipi de Prags que es troba a la vall del mateix nom.
Al final de la Segona Guerra Mundial, l'hotel del llac, fou part de l'escenari d'un conegut alliberament de 139 presoners d'alt nivell (anomenats Prominenten) vigilats per guàrdies de les SS nazis, per part de l'exercit alemany (Wehrmacht) en retirada a la península itàlica.

## Galeria

* Vista del costat sud de llac
* Pragser Wildsee vist des de l'ascensió al Seekofel
* Punta nord de Pragser Wildsee
* Hotel Pragser Wildsee

## Referències

* ↑ michaelniederwolfsgruber. «Pragser Wildsee Südtirol» (en anglès), 17-11-2012. [Consulta: 9 març 2020].
* ↑ Hitler's Last Plot (en anglès), 2018-08-07.
# Josep Mariscal i Montoliu

Josep Mariscal i Montoliu (Barcelona, 30 d'octubre de 1919 - Barcelona, 17 de gener de 1977) fou un futbolista català de les dècades de 1940 i 1950.

## Trajectòria

Començà la seva trajectòria a la UA Horta i a continuació a la UE Sant Andreu. Posteriorment, jugà durant sis temporades al RCD Espanyol entre 1942 i 1948, essent titular de l'equip la majoria d'elles. Jugà un total de 117 partits de lliga, debutant un 18 d'octubre de 1942 a Sarrià en una victòria per 5 a 0 davant el Reial Oviedo. El darrer partit amb l'Espanyol fou en una derrotà a Sant Sebastià per 4 a 2 davant la Reial Societat. Formà part de l'equip titular de disputà la final de Copa de l'any 1947 a La Corunya enfront del Reial Madrid i que es perdé per 2 a 0. El 1948 fitxà precisament pel club blanc, on jugà dues temporades, i a continuació pel Reial Valladolid, on en romangué tres més, però en cap dels dos conjunts disposà de molts minuts.
Disputà dos partits amb la selecció catalana de futbol entre 1944 i 1948.
La temporada 1953-54 es va treure el títol d'entrenador, dirigint diversos equips catalans com el CE Júpiter, el CF Badalona i la UE Sant Andreu.

## Referències

* 1 2 «Falleció José Mariscal Montoliu». Mundo Deportivo, 19-01-1977. [Consulta: 20 març 2013].
* ↑ «MARISCAL». Mundo Deportivo, 28-08-1953. [Consulta: 20 octubre 2012].
* ↑ «Fitxa de Mariscal». Periquito.cat. [Consulta: 9 abril 2019].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Perfil a BDFutbol
# Jugador d'escacs de Walker

El Jugador d'escacs de Walker va ser un màquina que, suposadament, jugava a escacs, creada pels germans Walker, de Baltimore, Maryland. La màquina es va produir en la dècada de 1820 per competir amb El Turc, autòmat d'escacs mundialment famós. Johann Nepomuk Maelzel, un músic de Baviera amb interès en diverses màquines i dispositius, i que era propietari de "El Turc" i en feia exhibicions, va veure la màquina de la competència i va intentar comprar-la, però l'oferta va ser rebutjada i un duplicat de la màquina va fer gires durant diversos anys, tot i que mai no va arribar a assolir la fama de El Turc (la màquina feta per Mälzel) i finalment va caure en l'oblit.
Aquestes màquines del segle xix eren, en realitat, enganys, ja que actuaven com dispositius de màgia, ocultant un jugador humà, a diferència dels moderns programes d'ordinador que són capaços de jugar sense intervenció humana, com ara Belle.

## Vegeu també

* El Ajedrecista
* Autòmat (mecànic)
* Jacques Vaucanson
* Robot

## Bibliografia

* (anglès)Tom Standage,El Turc: La vida i l'època de la famosa màquina del segle xviii que jugava als escacs. Walker and Company, Nova York, 2002. ISBN 0802713912
* (anglès) M. Levitt Gerald,El Turc, Auòmat d'escacs. McFarland i Companyia Editors Inc, Jefferson (Carolina del Nord), 2000.
# Maria Anna de Borbó

Maria Anna de Borbó (Palau Reial de Portici, 3 de juliol de 1754 - Palau Reial de Portici, 11 de maig de 1755) va ser una princesa de Nàpols i de Sicília, morta en la infància.
Va néixer al Palau Reial de Portici, el 3 de juliol de 1754. Va ser l'onzena filla del rei Carles VII de Nàpols i V de Sicília –futur rei d'Espanya– i de la seva muller, la princesa Maria Amàlia de Saxònia.
Maria Anna va ostentar el títol de princesa de Nàpols, però no va ser infanta d'Espanya perquè va morir abans que el seu pare accedís al tron espanyol i tampoc hi havia encara tradició de donar el títol als nets dels reis.
La princesa va morir abans de complir un any, l'11 de maig de 1755. Les seves restes van ser enterrades al túmul que el seu pare va fer construir a l'església de Santa Clara de Nàpols, una obra de l'arquitecte Fernando Puga.

## Referències

* 1 2 Ezquerra del Bayo, Joaquín. Casas Reales de España. Retratos de niños. (en castellà). vol. 2. Madrid: Junta de Iconografía Nacional, 1926, p. 16.
* 1 2 3 «María Ana de Borbón y Sajonia» (en castellà). Diccionario biográfico electrónico. Reial Acadèmia de la Història. [Consulta: 9 gener 2023].
* ↑ Robles do Campo, Carlos «Los infantes de España bajo la Ley Sálica». Anales de la Real Academia Matritense de Heráldica y Genealogía, vol. 10, 2007, pàg. 315, 322. Arxivat de l'original el 2022-10-05 [Consulta: 9 gener 2023].
# Pedrera del Coll de Portella

La Pedrera del Coll de Portella és una antiga explotació d'extracció de pedra per a la construcció del terme municipal de Monistrol de Calders, al Moianès.
Està situada al costat nord del Coll de Portella, al cim del Serrat de Brusa, al sud-oest del poble de Monistrol de Calders. El Camí de Sant Pere Màrtir passa ran de la pedrera, pel seu costat de ponent.
Estigué en explotació poc temps, als anys setanta del segle xx.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.

## Enllaços externs

* La Pedrera del Coll de Portella en el seu entorn a l'Institut Cartogràfic de Catalunya
# Macrhybopsis macrochirus

Macrhybopsis macrochirus és una espècie de peix cipriniforme de la família dels ciprínids.

## Referències

* ↑ Cockerell T. D. A. & Allison E. M. 1909. The scales of some American Cyprinidae. Proc. Biol. Soc. Wash. v. 22. 157-163.
* ↑ BioLib (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Iuri Jaunou

Iuri Jaunou (Dobrush, 17 d'abril de 1981) és un exfutbolista belarús de la dècada de 2000.
Fou 58 cops internacional amb la selecció de Belarús.
Pel que fa a clubs, defensà els colors de BATE Borisov, FC Moscou, Zenit St. Petersburg i FC Torpedo Moscou.

## Referències

* ↑ Yuriy Zhaunou Fitxa i estadístiques a la FIFA
* ↑ «Belarus – Record International Players». RSSSF. Arxivat de l'original el 24 octubre 2008. [Consulta: 15 octubre 2008].
* ↑ Matthew Spiro «Zhevnov reveals Belarus disbelief at Paris win». UEFA, 04-09-2010 [Consulta: 5 setembre 2010].
* ↑ Iuri Jaunou a National-Football-Teams.com (anglès)
* ↑ «Юрий Жевнов – игрок "Зенита"!» (en rus). [Consulta: 23 febrer 2010].
# Juan Alós Tormo

Juan Alós Tormo (València, 1914 - 1982) fou un violinista i pedagog valencià.
Alós estudià violí a Barcelona amb Francesc Costa, Joan Manén i Enric Casals. Va ampliar la formació a la Schola Cantorum de París amb Eugène Borel i Jacques Thibaud. Va actuar a les principals capitals espanyoles. Va exercir de catedràtic al Conservatori Superior de Música de València. Molts dels seus alumnes són professors de violí als conservatoris espanyols o toquen en orquestres professionals.

## Referències

* 1 2 Galbis López, Vicent. «IX». A: Història de la música catalana, valenciana i balear. Barcelona: Edicions 62, 2003, p. 36. ISBN 84-297-5283-8 [Consulta: 7 novembre 2015].
# La Planeta

«La Planeta» té aquests significats:
* Geografia:
** la Planeta és un barri del Pont d'Armentera, a l'Alt Camp. Situat a la riba esquerra del Gaià, es va segregar d'Aiguamúrcia el 1981, municipi en què també hi queden encara algunes de les edificacions d'aquest nucli de població. Aquell any tenia 57 habitants.
* Teatre:
** La Planeta és una sala independent de teatre de Girona.